Lennart Bohman

Lennart Axel Bohman (27. mai 1909 Örnsköldsvik – 11. oktoober 1979 Stockholm) oli Rootsi poksija.

Bohman sai 1928. aastal Rootsi meistrivõistlustel kukk-kaalus (kuni 118 naela ehk 53,5 kg) 2. koha.

Bohman osales kärbeskaalus (kuni 112 naela ehk 50,8 kg) 1928. aasta Amsterdami olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja9. suveolümpiamängude poksivõistlus. Amsterdam 1928. Tulemused inglise keeles.

Bohman võitis kärbeskaalus (kuni 112 naela ehk 50,8 kg) 2. Euroopa meistrivõistlustel (Berliin, 1927) kuldmedali ja tuli Euroopa meistriks2. Euroopa meistrivõistlused poksis. Berliin 1927. Tulemused inglise keeles. Ta sai kukk-kaalus (kuni 118 naela ehk 53,5 kg) 3. Euroopa meistrivõistlustel (Budapest, 1930) 4. koha, kaotades poolfinaalis hilisemale hõbemedalivõitjale Marin Plaesule (Rumeenia) ning 3. koha kohtumises Edelweis Rodriguezele (Itaalia)3. Euroopa meistrivõistlused poksis. Budapest 1930. Tulemused inglise keeles.

Viited

Välislingid
Lennart Bohman lehel Ringside. Rootsi keeles


Kategooria:Rootsi poksijad
Kategooria:Sündinud 1909
Kategooria:Surnud 1979